รัฐบาลไทย-ข่าวทำเนียบรัฐบาล-โฆษกกระทรวงการท่องเที่ยวและกีฬา เผยมาตรการช่วยเหลือภาคธุรกิจที่ได้รับผลกระทบจากไวรัสโควิด – 19
วันศุกร์ที่ 28 กุมภาพันธ์ 2563
โฆษกกระทรวงการท่องเที่ยวและกีฬา เผยมาตรการช่วยเหลือภาคธุรกิจที่ได้รับผลกระทบจากไวรัสโควิด – 19
โฆษกกระทรวงการท่องเที่ยวและกีฬา เผยมาตรการช่วยเหลือภาคธุรกิจที่ได้รับผลกระทบจากไวรัสโควิด – 19
28 กุมภาพันธ์ พ.ศ. 2563นายคณนาถ หมื่นหนู โฆษกกระทรวงการท่องเที่ยวและกีฬา เผยคณะรัฐมนตรีมีมติเห็นชอบมาตรการการเงินและการคลังเพื่อบรรเทาผลกระทบต่อภาคธุรกิจปี 2563 ที่กระทรวงการคลังเสนอเมื่อวันที่ 4 กุมภาพันธ์ 2563 ประกอบด้วย 1.มาตรการด้านการเงิน ได้แก่ 1.1)โครงการสินเชื่อ SME ประชารัฐสร้างไทย ของธนาคารออมสิน วงเงินคงเหลือ 40,000 ล้านบาท คิดอัตราดอกเบี้ยร้อยละ 4 ต่อปี ใน 2 ปีแรก ระยะเวลากู้สูงสุด 7 ปี โดยกําหนดการจ่ายค่าธรรมเนียมค้ําประกันสินเชื่อแทนวิสาหกิจขนาดกลางและขนาดย่อม (Small and Medium Enterprises: SMEs) เป็นระยะเวลา 4 ปี 1.2)โครงการสินเชื่อเพื่อยกระดับเศรษฐกิจชุมชน (Local Economy Loan) ของธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) วงเงินคงเหลือ 15,000 ล้านบาท คิดอัตราดอกเบี้ยเริ่มต้นร้อยละ 3 ต่อปี ในช่วง 3 ปีแรก วงเงินต่อรายไม่เกิน 5 ล้านบาท ระยะเวลากู้สูงสุดไม่เกิน 7 ปี (ระยะเวลาปลอดชําระเงินต้นสูงสุดไม่เกิน 1 ปี) 1.3)โครงการสินเชื่อ กรุงไทย SME ของธนาคารกรุงไทย จํากัด (มหาชน) (ธ.กรุงไทย) วงเงินคงเหลือ 55,000 ล้านบาท คิดอัตราดอกเบี้ยเริ่มต้นร้อยละ 4 ต่อปี วงเงินต่อรายสูงสุด 3 เท่าของหลักประกัน ระยะเวลากู้สูงสุดไม่เกิน 7 ปี โดยกําหนดการจ่ายค่าธรรมเนียมค้ําประกันสินเชื่อแทน SMEs เป็นระยะเวลา 4 ปี 1.4)โครงการ Transformation Loan เสริมแกร่ง (Soft Loan เพื่อปรับเปลี่ยนเครื่องจักร ระยะที่ 2) ของธนาคารออมสิน วงเงินคงเหลือ 15,000 ล้านบาท โดยธนาคารออมสินคิดดอกเบี้ยกับธนาคารพาณิชย์และสถาบันการเงินเฉพาะกิจที่เข้าร่วมโครงการอัตราร้อยละ 0.1 ต่อปี และธนาคารพาณิชย์และสถาบันการเงินเฉพาะกิจที่เข้าร่วมโครงการคิดดอกเบี้ยกับ SMEs ในอัตราร้อยละ 4 ต่อปี วงเงินต่อรายสูงสุด 50 ล้านบาท ระยะเวลากู้สูงสุด 7 ปี (ระยะเวลาปลอดชําระเงินต้นสูงสุดไม่เกิน 1 ปี)
2)มาตรการขยายเวลาชําระหนี้และค่าธรรมเนียม 2.1)ธนาคารออมสิน มีมาตรการขยายระยะเวลาการชําระหนี้ให้ 2 เท่าของระยะเวลาคงเหลือตามสัญญา สูงสุดไม่เกิน 5 ปี สําหรับลูกหนี้ที่เป็นผู้ประกอบการท่องเที่ยว 2.2)ธพว. มีมาตรการพักชําระหนี้เงินต้นสําหรับเงินกู้ยืมระยะยาวที่มีวงเงินคงเหลือไม่เกิน 5 ล้านบาท เป็นระยะเวลา 6 เดือน โดยต้องมีประวัติการผ่อนชําระหนี้ดีไม่น้อยกว่า 6 เดือน ก่อนวันเข้าร่วมโครงการและต้องไม่เป็นหนี้ที่ไม่ก่อให้เกิดรายได้ (Non-performing Loan : NPL) สําหรับ SMEs ที่ได้รับผลกระทบจากภาวะเศรษฐกิจและได้รับผลกระทบจากการแพร่ระบาดของไวรัสโควิด – 19 2.3)ธนาคารเพื่อการเกษตรและสหกรณ์การเกษตร (ธ.ก.ส.) มีมาตรการผ่อนการชําระหนี้ได้ครั้งละไม่เกิน 12 เดือน ต่อเนื่องไม่เกิน 5 ครั้ง หรือสามารถขอปรับปรุงโครงสร้างหนี้และขยายระยะเวลาการชําระหนี้ได้ไม่เกิน 20 ปี สําหรับเกษตรกร ผู้ประกอบการ วิสาหกิจชุมชน กลุ่มเกษตรกร สหกรณ์การเกษตร หรือกองทุนหมู่บ้านที่ประสบปัญหาในการประกอบธุรกิจมีสภาพคล่องไม่เพียงพอ หรือมีผลประกอบการขาดทุน 2.4)ธนาคารอาคารสงเคราะห์ มีมาตรการลดอัตราดอกเบี้ยเงินกู้และงวดผ่อนชําระได้ไม่เกิน 6 เดือน โดยคิดอัตราดอกเบี้ยร้อยละ 0.01 ต่อปี สําหรับลูกค้าผู้ได้รับผลกระทบจากการแพร่ระบาดของไวรัสโควิด – 19 เช่น ไกด์นําเที่ยว พนักงานโรงแรม ผู้ประกอบการรายย่อยที่ขายสินค้าในแหล่งท่องเที่ยว เป็นต้น 2.5)บรรษัทประกันสินเชื่ออุตสาหกรรมขนาดย่อม (บสย.) มีมาตรการพักการชําระค่าธรรมเนียมการค้ําประกันสินเชื่อ 12 เดือน สําหรับลูกค้า SMEs เดิมของ บสย. สําหรับธุรกิจที่ได้รับผลกระทบ ได้แก่ ธุรกิจบริการท่องเที่ยว ร้านอาหาร และโรงแรมที่พัก
2. มาตรการด้านภาษี 1)การขยายกําหนดเวลาการยื่นแบบแสดงรายการและชําระภาษีให้แก่ผู้มีหน้าที่เสียภาษีเงินได้บุคคลธรรมดาหรือยื่นแบบแสดงรายการภาษีเงินได้บุคคลธรรมดาตามประมวลรัษฎากร ภ.ง.ด. 90 และ ภ.ง.ด. 91
ภายในเดือนมิถุนายน 2563 2)มาตรการภาษีเพื่อสนับสุนนการจัดอบรมสัมมนาภายในประเทศ เพื่อช่วยกระตุ้นการท่องเที่ยวและเศรษฐกิจภายในประเทศ ตั้งแต่วันที่ 1 มกราคม 2563 ถึงวันที่ 31 ธันวาคม 2563
3)มาตรการภาษีเพื่อสนับสนุนการปรับปรุงกิจการโรงแรม สําหรับรายจ่ายที่จ่ายไปตั้งแต่วันที่ 1 มกราคม 2563 ถึงวันที่ 31 ธันวาคม 2563
4)มาตรการลดอัตราภาษีสรรพสามิตสําหรับน้ํามันเชื้อเพลิงเครื่องบินไอพ่น (น้ํามันเชื้อเพลิงเครื่องบินฯ)
.............................................